User:AnarAhmadov

Quliyev Aslan Paşa oğlu, 4 yanvar 1964-cü ildə, Zəngəzur mahalının Gığı kəndində anadan olmuşdur.Orta təhsilini Gığı kənd orta məktəbində almış və təhsilini əla qiymətlərlə başa vurmuşdur.

1982-1984-cü illərdə orduda həqiqi hərbi xidmətdə olmuşdur.

1984-cü ildə qəbul imtahanlarından müvəffəqiyyətlə keçərək,Azərbaycan Dövlət Universitetinin tətbiqi-riyaziyyat fakültəsinə qəbul olmuşdur.

1989-cu ildə universitetdə ali təhsilini yaxşı qiymətlərlə başa vurmuşdur.

Universitetin təyinatı olaraq (NORD) Elmi istehsallat inustutunda Elmi işçi (Mühəndis) kimi işə başlamış, o cümlədən Elmlər Akademiyasının Kibernetika inustutunda Elmi işçi kimi çalışmışdır.

Cəmşid Naxçıvanski adına hərbi liseydə və Heydər Əliyev adına Hərbi Akademiyada müəllim vəzifəsində işləmişdir.

1993-cü ildə Yeni Azərbaycan Partiyasının mərkəzi aparatında təlimatçı olaraq fəaliyətini davam etirmişdir. 1998-ci ildən 2004-cü ilə qədər Ekologiya və Təbii Sərvətlər Nazirliyində şöbə müdiri ,

2004-cü ildən 2013-cü ilə qədər Azərbaycan Respublikasının Rabitə və Yüksək Texnologiyalar nazirliyində şöbə müdiri, eyni zamanda Azərbaycan Dövlət İqdisad Universitetində, Azərbaycan Respublikası Dövlət Təhlükəsizliyi Xidmətinin Heydər Əliyev adına Akademiyasında, Azərbaycan Respublikası Fövqəladə Hallar Nazirliyinin Akademiyasında, Bakı Dövlət Universitedində, Azərbaycan Universitetində, Odlar Yurdu Universitetində müəllim kimi çalışmışdır.

Bakı Dövlət Universiteti Elmi işlərlə məşğul olmaqla yanaşı,

24-25 iyun, 2013-cü il tarixli (protokol-24)qərarı ilə, Aslan Paşa oğlu Quliyevə fizika-riyaziyyat elmləri namizədi, alimlik dərəcəsi verilmişdir.

Bununla kifayətlənməyən Aslan müəllim elmi fəaliyyətini davam etdirmiş, dosentlik dərəcəsi almaq üçün çalışmışdır. Bu elmi işini də uğurla başa çatdırmış, fəqət ömür vəfa etməmiş, dosentlik diplomunu ala bilməmişdir.

Elmi proqramlaşdırmaya aid ixtiraları,tövsiyyələri müasir elmimizin səhifələrini zənginləşdirmişdir. Aslan Quliyevin elmi araşdirmalarından, gənc elmi işcilər indi də faydalanmağa davam edirlər.Aslan müəllim vətənini, xalqını sevən, vətənpərvər bir ziyalı idi.

Aslan müəllim, 26 fevral 2017-ci ildə ürək çatışmamazlığından əbədiyyətə qovuşmuşdur. Ömür vəfa etsəydi, 60 yaşını ailəsi və onu tanıyanlarla birlikdə sevinclə qeyd edəcəkdi. Vaxtsız ölüm onun həm də, Elmi Tədqiqatlar İnstitundakı zəngin araşdırmalarını yarımçıq qoydu.

Ailəli olan Quliyev Aslan  Paşa oğlunun 2 övladı, Orxan və Elxan Ali təhsil alırlar. Həyat yoldaşı Səidə Əlizaman qızı Quliyeva müəllimədir, vəfalı ömür yoldaşının irsini davam etdirir. Orta məktəbdə müəllimə işləyir.

Elm dünyasında bu gündə Quliyev Aslan Paşa oğlunun yeri görsənir. Gənclərin yoluna öz biliyi, elmi tədqiqatları ilə işıq olan Aslan müəllimə Allahdan rəhmət diləyirik.

Ruhunuz şad olsun Aslan müəllim!